Diari Oficial de la Generalitat Valenciana


Sumari del DOGV 3191, del 25-02-1998 (1998/922)

RESOLUCIÓ de 4 de febrer de 1998, del director general de Comerç i Consum, per mitjà de la qual es corregeix i modifica l’annex de la Resolució d’1 de desembre de 1997, per la qual es feia públic el calendari de Fires Comercials de la Comunitat Valenciana per a 1998.
---------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3191

Data del DOGV
:   25-02-1998

Secció del DOGV
:   III. CONVENIS I ACTES - G) ALTRES ASSUMPTES

Número del document
:   1998/922


Data del document
:   04-02-1998

Organisme emissor
:   Conselleria d'Ocupació, Indústria i Comerç

Tipus de document
:   Resolució

Anàlisi jurídica

RESOLUCIÓ de 4 de febrer de 1998, del director general de Comerç i Consum, per mitjà de la qual es corregeix i modifica l'annex de la Resolució d'1 de desembre de 1997, per la qual es feia públic el calendari de Fires Comercials de la Comunitat Valenciana per a 1998. [1998/X922]
  
De conformitat amb el que estableix l'article 15 punt 2 del Decret 181/1985, d'11 de novembre, del Consell de la Generalitat Valenciana, per mitjà de la Resolució d'1 de desembre de 1997, del director general de Comerç i Consum, es va fer públic el calendari de Fires Comercials de la Comunitat Valenciana per a 1998.
  
Atès que s'hi han advertit errades i que amb posterioritat a la publicació de l'esmentada resolució s'han produït modificacions en l'annex, i a l'efecte de difondre àmpliament les dades dels certàmens que tenen lloc a la nostra comunitat, resolc:
  
Primer
  
Es rectifica l'annex de fires internacionals i nacionals de la Resolució d'1 de desembre de 1997, en els següents termes:
  
A la pàgina 19.510, en la versió en valencià, on diu ?del 28 de febrer a l'1 de març, EXTETIC, Saló d'Estètica, Cosmètica i Bellesa. València?,
  
Ha de dir: ?del 28 de febrer a l'1 de març, EXTETIC, Saló d'Estètica, Cosmètica i Bellesa. Alacant?.
  
A la pàgina 19.511, en la versió castellana, on diu: ?octubre del 15 al 18, FIRAMACO, Feria de Materiales, Construcción y Afines. Valencia?,
  
Ha de dir: ?octubre del 15 al 18, FIRAMACO, Feria de Materiales, Construcción y Afines. Alicante?.
  
Segon
  
Es modifiquen les dates de celebració d'alguns certàmens nacionals i internacionals, atès que amb posterioritat a la publicació de la Resolució d'1 de desembre de 1997, les entitats organitzadores han realitzat canvis de dates que queden de la següent manera:
  
MODATECC, Fira Internacional de Tecnologia, Moda i Indústria Auxiliar del Calçat, tindrà lloc a Alacant del 10 al 12 de març, conjuntament amb EXPOCALZADO.
  
ALIMENT, Saló d'Alimentació i Begudes, tindrà lloc a Alacant del 31 d'octubre al 3 de novembre.
  
MEDITUR HOSTELERIA, Saló d'Hostaleria, Equipament i Subministrament per a la Restauració, tindrà lloc a Alacant del 31 d'octubre al 3 de novembre, conjuntament amb ALIMENT.
  
FIRALACANT, Fira Alacantina de Béns de Consum, tindrà lloc a Alacant del 5 al 8 de desembre.
  
EXPOFIESTA, Saló d'Activitats, Vestuari i Complements de Festa, que tindrà lloc a Alacant; té per determinar les dates, que seran del 20 al 22 de novembre o de l'11 al 13 de desembre.
  
S'inclou un nou certamen firal DE COMPRES, Fira del Xicotet Comerç, les edicions 2a, 3a i 4a del qual estan previstes a Alacant del 3 al 5 d'abril, del 3 al 5 de juliol, i del 6 al 8 de desembre, respectivament.
  
Fira Internacional de Joieria i Rellotgeria de València ?98, tindrà lloc a València del 23 al 26 d'octubre.
  
ORPROTEC ?98, Fira d'Ortopèdia Tècnica, Rehabilitació i Afins, no tindrà lloc al 1998; es farà en 1999.
  
Fira de l'Esquí ?98, tindrà lloc a València del 6 al 8 de novembre.
  
Saló de l'Automòbil ?98, tindrà lloc a València del 18 al 22 de novembre.
  
Tercer
  
Es modifica l'annex de fires regionals i locals de la Resolució d'1 de desembre de 1997, en els següents termes:
  
FIRAHOGAR, Saló de Mobiliari, Equipament i Decoració, tindrà lloc a Alacant del 13 al 15 de novembre.